ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2021

# RAPORT DE SPECIALITATE

la proiectul de hotărâre

privind închirierea unei suprafețe de teren proprietatea publică a Municipiului Câmpulung Moldovenesc în vederea amplasării de construcţii şi echipamente specifice

serviciilor de telecomunicații

 **INIŢIATOR PROIECT DE HOTÃRÂRE:**

####  Primar, Negură Mihăiță

 Analizând proiectul de hotărâre privind închirierea unei suprafețe de teren proprietatea publică a Municipiului Câmpulung Moldovenesc în vederea amplasării de construcţii şi echipamente specifice serviciilor de telecomunicații, aducem următoarele precizări:

 Suprafața de teren care face obiectul prezentului proiect de hotărâre are 10 mp, fiind situată pe str. Izvorul Alb nr. 165.

Terenul face parte din intravilanul municipiului, aparținând domeniului public al municipiului Câmpulung Moldovenesc. Acesta se identificată cadastral prin parte din CF 41150 Câmpulung Moldovenesc.

Suprafața de teren de 10 mp, pentru amplasarea de construcții și echipamente specifice serviciilor de telecomunicații, este situată la baza pârtiei de schi Rarău, tronsonul I, astfel încât să se obțină o mai bună acoperire și optimizare a semnalului de telefonie mobilă în zona respectivă.

Acoperirea cu semnal a zonelor în care acest semnal nu este la cei mai buni parametrii calitativi reprezintă o prioritate atât pentru firmele de telecomunicații, cât și pentru administrația locală.

Prin acest proiect de dezvoltare și de îmbunătățire a rețelei de telefonie mobilă se urmărește creșterea gradul de satisfacție a clienților firmelor de telecomunicații, cât și a clienților domeniului schiabil Rarău.

Modalitatea de acordare a închirierii este procedura închirierii prin licitație publică, în conformitate cu prevederile legislației specifice în vigoare.

Închirierea imobilelor disponibile constituie o sursă permanentă și sigură de venituri pentru bugetul local.

Notă: Suprafața de teren, de 10 mp, propusă pentru amplasarea de construcții și echipamente specifice serviciilor de telecomunicații, nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevată de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**Istrate Luminița | **Serviciul patrimoniu****Șef serviciu,**Niță LuminițaNuțescu Elvira |